Targių ozas

Targių ozas – ozas Kelmės rajono savivaldybės teritorijoje, į vakarus nuo kelio Ryga – Tilžė ir į šiaurę nuo kelio Noreišiai – Padvarninkai – Šilo Pavėžupis – Laikšės, Kurtuvėnų regioninis parkas.

 Geologija 
Targių ozai driekiasi iš šiaurės rytų į pietvakarius link Targauskių pietinėje regioninio parko dalyje. Jų ilgis – nuo 300 m iki 2 km, santykinis aukštis – iki 11 m. Absoliutus keteros aukštis siekia 145 m, o pado plotis – 150 m. Yra matoma tik maždaug trečdalis reljefo formos, kita dalis slypi po žeme. Skersiniame pjūvyje Targių ozų ketera suapvalėjusi, o kai kur – plokščia. Kalvagūbrių šlaitai statūs. Manoma, kad iš pradžių buvusių ledyno properšų vietose buvę vientisi, kiek vingiuoti kalvagūbriai. Į atskiras mažesnes dalis juos suskaidė bei aplygino prieledyniniai vandenys.Targių ir Barsukyno ozai. Kurtuva

 Šaltiniai 

Kategorija:Lietuvos ozai
Kategorija:Kelmės rajono paveldas